മലമ്ബാമ്ബിനെ കൊന്ന കേസില് പ്രതിക്ക് തടവ് ശിക്ഷയും പിഴയും പാലക്കാട്: വാളയാര് റേഞ്ചിലെ സര്ക്കാര് തേക്ക് തോട്ടത്തില് മലമ്ബാമ്ബിനെ പിടികൂടി കൊന്നു തോലുരിച്ചു നെയ്യ് എടുക്കുവാനും ഇറച്ചിയാക്കാനും ശ്രമിച്ച കേസില് പ്രതി വാളയാര് പുതുശ്ശേരി ഈസ്റ്റ് വില്ലേജിലെ മരുതന് മകന് മുരുകനെ 58വയസ്സ് 2011 ആറു മാസം തടവ് ശിക്ഷക്കും മൂവായ്യിരം രൂപ പിഴ അടക്കുവാനും വന്യ ജീവി നിയമ പ്രകാരം പാലക്കാട് ജുഡീഷ്യല് ഒന്നാം ക്ലാസ്സ് മജിസ്ട്രേറ്റ് ജിനിമോള് പി. ജെ ശിക്ഷിച്ചു. രണ്ടായിരത്തി പതിനൊന്നു മാര്ച്ച് 21നാണ് രഹസ്യ വിവരം ലഭിച്ചതിന്്റെ അടിസ്ഥാനത്തില് തേക്ക് തോട്ടത്തില് പരിശോധന നടത്തുകയായിരുന്ന വനം വകുപ്പ് ഉദ്യോഗസ്ഥരായ ജി. ജയമോഹനന്, പി. സുബ്രമണ്യന്, പി. സുരേഷ് ബാബു എന്നിവര് ചേര്ന്നാണ് പ്രതി മലമ്ബാമ്ബിനെ പിടികൂടി കൊന്നു കത്തി ഉപയോഗിച്ച് തോലിയുരിച്ചു നെയ്യ് എടുക്കുവാനും ഇറച്ചി യാക്കാനും ശ്രമിക്കുന്നത് കാണുകയും, പ്രതിയെ പിടിക്കുവാന് ശ്രമിച്ച ഉദ്യോഗസ്ഥരെ കത്തി കാണിച്ചു ഭീഷണി പെടുത്തി യെങ്കിലും ബലം പ്രയോഗിച്ച് കീഴ്പ്പെടുത്തുകയും ചെയ്തത്. കാര്ഷിക സര്വകലാശാലയിലെ കോളേജ് ഓഫ് ഫോറെസ്റ്ററിയില് ഡിഎന്എ പരിശോധനയില് തോലുരിച്ച നിലയില് കാണപ്പെട്ട ഭാഗങ്ങള് മലമ്ബാമ്ബിന്റേ താണെന്നു സാക്ഷ്യപെടു ത്തിയിരുന്നു. വാളയാര് ഫോറെസ്റ്റ് റേഞ്ച് ഓഫീസര് മാരായ കെ. ഗോപിനാഥന്, കെ. കെ. സാബു എന്നിവര് അന്വേഷണം നടത്തിയ കേസില് പ്രോസിക്യൂഷനു വേണ്ടി സീനിയര് ഗ്രേഡ് അസിസ്റ്റന്റ് പബ്ലിക് പ്രോസിക്യൂട്ടര് പി. പ്രേംനാഥ് ഹാജരായി.The post മലമ്ബാമ്ബിനെ കൊന്ന കേസില് പ്രതിക്ക് തടവ് ശിക്ഷയും പിഴയും first appeared on MalayalamExpressOnline.